ΚΑΝΟΝΙΣΜΟΣ (ΕΚ) αριθ. 3066/93 ΤΗΣ ΕΠΙΤΡΟΠΗΣ της 5ης Νοεμβρίου 1993 για λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και γαι τον καθορισμό του προβλεπόμενου ισοζυγίου εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), και ιδίως το άρθρο 4,

Εκτιμώντας:

ότι οι κοινές λεπτομέρειες εφαρμογής του κανονισμού (ΕΟΚ) αριθ. 2019/93 όσον αφορά το ειδικό καθεστώς εφοδιασμού με ορισμένα γεωργικά προϊόντα καθορίσθηκαν από τον κανονισμό (ΕΟΚ) αριθ. 2958/93 της Επιτροπής (2)-

ότι ο κανονισμός (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1963/93 (4), έχει καθορίσει τις λεπτομέρειες εφαρμογής του καθεστώτος των πιστοποιητικών εισαγωγής- ότι ο κανονισμός (ΕΟΚ) αριθ. 891/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2884/93 (6), έχει προβλέψει τις ειδικές λεπτομέρειες που αφορούν τον τομέα των σιτηρών-

ότι για να ληφθούν υπόψη οι ειδικές εμπορικές πρακτικές στον τομέα των σιτηρών, πρέπει να προβλεφθούν συμπληρωματικές ή παρεκκλιτικές λεπτομέρειες από τις διατάξεις του κανονισμού (ΕΟΚ) αριθ. 2958/93-

ότι για την εφαρμογή των διατάξεων του άρθρου 2 του κανονισμού (ΕΟΚ) αριθ. 2019/93, πρέπει να καθορισθεί το προβλεπόμενο ισοζύγιο εφοδιασμού, σε ορισμένα προϊόντα σιτηρών για τα μικρά νησιά του Αιγαίου Πελάγους, για το τελευταίο τρίμηνο του 1993 και για το 1994- ότι το ισοζύγιο αυτό μπορεί να θεωρηθεί κατά τη διάρκεια της περιόδου εμπορίας συναρτήσει της εξελίξεως των αναγκών των μικρών νησιών-

ότι για την ορθή διαχείριση του καθεστώτος εφοδιασμού πρέπει να προβλεφθεί ένα χρονοδιάγραμμα καταθέσεως των αιτήσεων χορηγήσεως πιστοποιητικών και να καθοριστεί, επίσης, η διάρκεια ισχύος των πιστοποιητικών ενισχύσεως-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 2 του κανονισμού (ΕΟΚ) αριθ. 2019/93, οι ποσότητες του προβλεπόμενου ισοζυγίου εφοδιασμού των μικρών νησιών του Αιγαίου Πελάγους σε προϊόντα σιτηρών κοινοτικής καταγωγής για το τελευταίο τρίμηνο του 1993 και για το 1994 καθορίζονται στο παράρτημα.

Άρθρο 2

Η διάρκεια ισχύος των πιστοποιητικών ενισχύσεως λήγει την τελευταία ημέρα του δεύτερου μηνός που έπεται εκείνου του μηνός της εκδόσεώς των.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 30 Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Νοεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 184 της 27. 7. 1993, σ. 1.

(2) ΕΕ αριθ. L 267 της 28. 10. 1993, σ. 4.

(3) ΕΕ αριθ. L 331 της 2. 12. 1988, σ. 1.

(4) ΕΕ αριθ. L 177 της 21. 7. 1993, σ. 19.

(5) ΕΕ αριθ. L 94 της 7. 4. 1989, σ. 13.

(6) ΕΕ αριθ. L 262 της 21. 10. 1993, σ. 59.

ΠΑΡΑΡΤΗΜΑ

ΙΣΟΖΥΓΙΟ ΕΦΟΔΙΑΣΜΟΥ ΤΩΝ ΜΙΚΡΩΝ ΝΗΣΙΩΝ ΤΟΥ ΑΙΓΑΙΟΥ ΠΕΛΑΓΟΥΣ ΣΕ ΣΙΤΗΡΑ ΓΙΑ ΤΟ 1993 και 1994

"(σε τόνους)

"" ID="01">Σιτηρά σε σπόρους> ID="02">1001, 1002, 1003, 1004 και 1005> ID="03">2 500> ID="04">7 700> ID="05">10 000> ID="06">30 750 "> ID="01">Άλευρα σιτηρών> ID="02">1101 και 1102> ID="03">2 500> ID="04">7 500> ID="05">10 000> ID="06">30 750 "> ID="01">Υπολείμματα και απορρίματα των γεωργικών βιομηχανιών> ID="02">2302 έως 2308> ID="03">250> ID="04">4 150> ID="05">1 000> ID="06">16 500 "> ID="01">Παρασκευάσματα των τύπων που χρησιμοποιούνται για τη διατροφή των ζώων> ID="02">2309 90> ID="03">250> ID="04">1 600> ID="05">1 000> ID="06">6 500 "> ID="01">Σύνολο > ID="02">5 500> ID="03">20 950> ID="04">22 000> ID="05">84 500 "> ID="01">Γενικό σύνολο > ID="02">26 450> ID="03">106 500 ""Ομάδα Α: Θάσος, Σαμοθράκη, Σποράδες, Κύθηρα, Αντικύθηρα, Αμουλιανή, τα νησιά του νομού Ευβοίας εκτός από τη νήσο Εύβοια και τα ακόλουθα νησιά του νομού Κυκλάδων: Κέα, Κύθνος, Γιάρος, Άνδρος, Τήνος, Σύρος, Μύκονος, Δήλος και Ρηνία.

Ομάδα Β: Τα νησιά του νομού Δωδεκανήσου Χίος, Λέσβος και Σάμος, καθώς και τα νησιά του νομού Κυκλάδων εκτός από τα νησιά που περιλαμβάνονται στην ομάδα Α.

>